wickkiey/tamil-wikipedia-markdown huggingface dataset:
# முகமது சாகுர் கயாம்


**முகமது சாகுர் கயாம் ஆஸ்மி** (ப்ப்Mohammed Zahur Khayyam Hashmi'') (பிறப்பு:8 1927 பிப்ரவரி 18 - இறப்பு: 2019 ஆகஸ்ட் 19 ) **கயாம்** என்று நன்கு அறியப்பட்ட இவர் ஒரு இந்திய இசை இயக்குநரும், பின்னணி இசையமைப்பாளருமாவார். இவரது வாழ்க்கை திரையுலகில் நான்கு நாற்பதாண்டுகளாக நீடித்தது.  

1977 ஆம் ஆண்டில் *கபி கபீ* என்ற திரைப்படத்திற்காக சிறந்த இசைக்காகவும், 1982 ஆம் ஆண்டு *உம்ராவ் ஜான்* என்ற படத்திற்காகவும், 2010 இல் வாழ்நாள் சாதனையாளர் விருதுக்காகவும் இவர் மூன்று பிலிம்பேர் விருதுகளை வென்றுள்ளார். இந்தியாவின் தேசிய இசை, நடனம் மற்றும் நாடகத்திற்கான சங்கீத நாடக அகாதமியால், படைப்பு இசைக்கான 2007 ஆம் ஆண்டின் சங்கீத நாடக அகாதமி விருது இவருக்கு வழங்கப்பட்டது. 2011 ஆம் ஆண்டிற்கான இந்திய அரசால்இவருக்கு மூன்றாவது மிக உயர்ந்த பொதுமக்கள் கௌரவமான பத்ம பூஷண் வழங்கப்பட்டது.  

## ஆரம்ப கால வாழ்க்கை
கயாம் 1927 பிப்ரவரி 18, அன்று பிரித்தானிய இந்தியாவின் பஞ்சாபில் இரகோன் என்ற ஊரில் பிறந்தார். சிறுவனாக இருந்தபோது, கயாம் புதுதில்லியில் உள்ள தனது மாமாவின் வீட்டிற்கு சென்றுவிட்டார். அங்கு இந்துஸ்தானி பாடகரும் இசையமைப்பாளருமான பண்டிட் அமர்நாத்தின் கீழ் பயிற்சி பெற்றார்.  

## தொழில்
கயாம் படங்களில் நடிக்க வேடங்களைத் தேடி இலாகூர் சென்றார். அங்கு அவர் பிரபல பஞ்சாபி இசை இயக்குனரான பாபா சிஷ்டியை சந்தித்தார். சிஷ்டியின் ஒரு இசையமைப்பைக் கேட்டபின், அதன் முதல் பகுதியை அவரிடம் பாடிக் காட்டினார். ஈர்க்கப்பட்ட சிஷ்டி, இவரை உதவியாளராக சேர்ப்பதற்கான வாய்ப்பை வழங்கினார். கயாம் ஆறு மாதங்களுக்கு சிஷ்டிக்கு உதவினார். 1943 இல் லூதியானாவுக்கு வந்தார். அப்போது அவருக்கு வயது 17 தான். ராஜ் கபூர் மற்றும் மாலா சின்ஹா நடித்த *பிர் சுபா கோகி* (1958) படத்திலிருந்து அவர் பெரிய அங்கீகாரத்தைப் பெற்றார். இதில் சாகிர் இலூதியானி எழுதி முகேஷ் மற்றும் ஆஷா போஸ்லே இருவரும் பாடிய பாடல்கள் கயாமால் இசையமைக்கப்பட்டன. அவற்றில் குறிப்பிடத்தக்கவை *"வோ சுபா கபி தோ ஆயேகி", "ஆசுமான் பெ கை குதா அவுர்* *ஜமீன் பெ கம்"* மற்றும் *"சின்-ஓ-அரபு குமாரா"* போன்றவை.  

## தனிப்பட்ட வாழ்க்கை மற்றும் இறப்பு
கயாம் ஜக்ஜித் கவுர் என்பவரை 1954 இல் இந்திய திரையுலகில் முதல் கலப்பின திருமணமாக திருமணம் செய்து கொண்டார். இவர்களுக்கு பிரதீப் என்ற மகன் இருந்தார். இவர் 2012 ல் மாரடைப்பால் இறந்தார். தங்கள் மகனின் உதவி செய்யும் மனப்பான்மையால் ஈர்க்கப்பட்ட இவர்கள், கலைஞர்கள் மற்றும் தொழில்நுட்ப வல்லுநர்களுக்கு உதவ “கயாம் ஜக்ஜித் கவுர் அறக்கட்டளை மன்றம்” என்ற அறக்கட்டளையைத் தொடங்கினர்.  

இவரது கடைசி நாட்களில், கயாம் வயது தொடர்பான பல்வேறு நோய்களால் பாதிக்கப்பட்டிருந்தார். 2019 சூலை 28 அன்று, கயாம் நுரையீரல் தொற்று காரணமாக மும்பையின் ஜுஹூவில் உள்ள சுஜய் மருத்துவமனையில் அனுமதிக்கப்பட்டார். இவர் தனது 92 வயதில் இதய நிறுத்தம் காரணமாக 2019 ஆகஸ்ட் 19 அன்று இறந்தார். மறுநாள் முழு மாநில மரியாதைகளுடன் அடக்கம் செய்யப்பட்டார்.  

## விருதுகள் மற்றும் பரிந்துரைகள்
பத்ம பூசண் விருது வழங்கினார்.]]  

- 1977: பிலிம்பேர் சிறந்த இசை இயக்குநர் விருது : *கபி கபி*
- 1982: பிலிம்பேர் சிறந்த இசை இயக்குநர் விருது: *உம்ராவ் ஜான்*
- 1982: சிறந்த இசை இயக்கத்திற்கான தேசிய திரைப்பட விருது : *உம்ராவ் ஜான்*
- 2007: சங்கீத நாடக அகாதமி விருது: படைப்பு இசை
- 2010: பிலிம்பேர் வாழ்நாள் சாதனையாளர் விருது
- 2011: பத்ம பூசண்
- 2018: இருயதநாத் மங்கேஷ்கர் விருது
# அனு மாலிக்


**அன்வர் சர்தார் மாலிக்** (Anwar Sardar Malik) 1960 நவபர் 2 அன்று பிறந்துள்ள அனு மாலிக் என்றும் அழைக்கப்படும் இவர் ஓர் இந்திய இசை இயக்குநரும், பாடகருமாவார். இவர் இந்திய தேசிய விருது மற்றும் பிலிம்பேர் விருது பெற்ற இசை இயக்குநர் ஆவார். இவர் முதன்மையாக இந்தி திரையுலகில் இசையமைக்கிறார். இந்தியாவில் 90களின் மிகப்பெரிய இசையமைப்பாளர்களில் ஒருவராக அறியப்பட்ட இவர் கபூர்தலா கரனாவைச் சேர்ந்த சர்தார் மாலிக் என்பவரின் மகனாவார். மாலிக் குடும்பமும் அங்கிருந்தே தோன்றியது. அனு மாலிக் 1980ஆம் ஆண்டில் *கண்டர்வாலி 77* என்ற படத்தின் மூலம் இசையமைப்பாளராக அறிமுகமானார். பிலிம்பேர் சிறப்பு விருதை ( ரெப்யூஜி திரைப்படத்திற்காக) வென்ற பாலிவுட்டின் ஒரே இசை இயக்குநர் இவராவார்.  

ஒரு இசை இயக்குநராக, இவர் பல்வேறு வகை திரைப்படங்களுக்கு இசையமைத்துள்ளார். இந்தி ( பாலிவுட் ) திரைப்பட இசைத்துறையில் வணிக ரீதியாக பல வெற்றிகரமான பாடல்களை உருவாக்கியுள்ளார். மாலிக் தனது பாடல்களில் கைம்முரசு இணையை (தபலா) பயன்படுத்துவதில் பெயர் பெற்றவர். ரெப்யூஜி திரைப்படத்தின் "தால் பெ ஜப்" மற்றும் "மேரே கம்சாபர்", *மெயின் ஹூன் நாவின்* "தும்சே மில்கே தில்கா ஜோ கால்", யாதீனிலிருந்து "எலி ரீ எலி" மற்றும் பாசிகர் படத்திலிருந்து "பாசிகர் ஓ பாசிகர்" போன்ற பாடல்கள்.  

## கூட்டுப்பணிகள்
லிக் மற்றும் அலிஷா சினாய் இருவரும் இணைந்து "செக்ஸி செக்ஸி" மற்றும் விஜய்பாத்தின் "ருக் ருக் ருக்", இஷ்க் விஷ்க் என்ற படத்தில் "சோட் தில் பெ லாகி" மற்றும் லவ் ஸ்டோரி 2050 போன்ற பட்ங்களில் பாடல்களை இசையமைத்தனர். இது வணிக ரீதியாக பெரிய வெற்றி பெற்றது.  

## பாடகராக
இவர் ஒரு முக்கிய பாடகர் அல்ல என்றாலும், மாலிக் தனது இசையமைப்பில் பாடல்களுக்காக பின்னணி பாடுகிறார் . தனது ஆரம்ப நாட்களில் பாடகராக எழுதப்பட்ட (உதாரணமாக "ஜூலி ஜூலி,"), *ஹர் தில் ஜோ பியார் கரேகா*, "கோரி கோரி" திரைப்படத்தின் "ஏக் கரம் சாயே கி பியாலி" போன்ற பாடல்களுடன் தனது சொந்த பாடல்களை தொடர்ந்து பாடுகிறார்.  

## தனிப்பட்ட வாழ்க்கை
மாலிக் அஞ்சு என்பவரை மணந்தார். இவர்களுக்கு இரண்டு குழந்தைகள் உள்ளனர்.  

## சர்ச்சைகள்
பாகிஸ்தான் கவ்வாலி இசைக்கலைஞர் நுசுரத் பதே அலி கான், *யாரா* (1995) என்ற படத்தில் இடம்பெற்ற "மேரா பியா கர் ஆயா" உட்பட அவரது சில பாடல்களை அனு மாலிக் நகலெடுத்துள்ளதாகக் கூறப்படுகிறது. இது அதே பெயரில் வந்த கானின் பாடலுடன் ஒத்ததாகக் கூறப்படுகிறது. மாலிக் மற்றும் பிற பாலிவுட் இசை இயக்குநர்கள் தனது பாடல்களைத் திருடியதாக கான் குற்றம் சாட்டினார். இதற்கு பதிலளிக்கும் விதமாக, தான் கானின் இசையை விரும்புவதாகவும், உண்மையில் அவரது தாளங்களைப் பயன்படுத்துவதன் மூலம் அவரைப் போற்றுவதாக்வும் மாலிக் கூறினார்  

அக்டோபர் 2018 இல், இந்தியாவில் மி டூ இயக்கத்தை அடுத்து, அனு மாலிக் மீது சில பெண்களால் தனித்தனியாக பாலியல் துன்புறுத்தல் செய்ததாக குற்றம் சாட்டப்பட்டது. பாடகர் ஸ்வேதா பண்டிட்டிடமிருந்து ஒரு குற்றச்சாட்டு வந்தது. மாலிக் தனக்கு 15 வயதாக இருந்தபோது ஒரு தேவையற்ற பாலியல் சீண்டல் செய்ததாக அவர் கூறினார். பண்டிட்ட் மீது துன்புறுத்தல் நடந்ததாகக் கூறப்படும் அந்தநாளில் தான் அங்கிருந்ததாக அனு மாலிக்கிற்கு ஆதரவாக பாடலாசிரியர் சமீர் வந்தார். சோனா மோகாபத்ரா மற்றும் நேகா பாசின் ஆகியோரும் அனு மாலிக் மோசமான நடத்தை குறித்து குற்றம் சாட்டியுள்ளனர். மாலிக் குற்றச்சாட்டுகளை மறுத்துள்ளார்  

## விருதுகள் மற்றும் பரிந்துரைகள்
மாலிக் நிறைய மனங்களை திருடியதற்காக ஜேபி தத்தாவின் ரெப்யூஜி என்ற படத்திற்காக வெள்ளித்தாமரை விருதும், பிலிம்பேர் சிறப்பு ஜூரி விருதும் வழங்கப்பட்டது. *மெயின் ஹூன் நா* மற்றும் *பாசிகர் ஆகிய்வற்றுக்கு* பிலிம்பேர் சிறந்த இசை இயக்குநர் விருதையும் வென்றார்.
# 2019 சார்க்கண்ட் சட்டமன்றத் தேர்தல்


**சார்க்கண்ட் மாநிலச் சட்டமன்றத்துக்கு** உட்பட்ட 81 சட்டமன்ற தொகுதிகளுக்கும் 5 கட்டங்களாக நவம்பர் 30 முதல் டிசம்பர் 20 வரை தேர்தல் நடைபெற்றது. தேர்தல் அறிவிப்பு நவம்பர் 01, 2019 அன்று அறிவிக்கப்பட்டது, வாக்குப்பதிவு எண்ணப்பட்டு முடிவு டிசம்பர் 23 , 2019 அன்று அறிவிக்கப்படும் என தேர்தல் ஆணையம் அறிவித்தது.  

## தேர்தல் பட்டியல்
தேர்தல் அறிவிப்பு நவம்பர் 01, 2019 அன்று அறிவிக்கப்பட்டது, வாக்குப்பதிவு எண்ணப்பட்டு முடிவு டிசம்பர் 23, 2019 அன்று அறிவிக்கப்படும் என தேர்தல் ஆணையம் அறிவித்தது.  
| Poll Event | முதலாம் கட்டம் | இரண்டாவது கட்டம் | மூன்றாவது கட்டம் | நான்காவது கட்டம் | ஐந்தாவது கட்டம் |
| --- | --- | --- | --- | --- | --- |
| ** தேர்தல் ஆணை பிறப்பிக்கப்பட்ட நாள்** | 6 நவம்பர்2019 | 11 நவம்பர்2019 | 16 நவம்பர்2019 | 22 நவம்பர்2019 | 26 நவம்பர்2019 |
| **வேட்புமனு தாக்கலுக்கு இறுதி நாள்** | 13 நவம்பர்2019 | 18 நவம்பர்2019 | 25 நவம்பர்2019 | 29 நவம்பர்2019 | 3 டிசம்பர் 2019 |
| **வேட்புமனு ஆராயப்படும் நாள்** | 14 நவம்பர்2019 | 19 நவம்பர்2019 | 26 நவம்பர்2019 | 30 நவம்பர்2019 | 4 டிசம்பர் 2019 |
| **வேட்புமனுவை விலக்கிக் கொள்ள இறுதி நாள்** | 16 நவம்பர்2019 | 21 நவம்பர்2019 | 28 நவம்பர்2019 | 2 டிசம்பர் 2019 | 6 டிசம்பர் 2019 |
| **வாக்குப்பதிவு நாள்** | 30 நவம்பர்2019 | 7 டிசம்பர் 2019 | 12 டிசம்பர் 2019 | 16 டிசம்பர் 2019 | 20 டிசம்பர் 2019 |
| **வாக்கு எண்ணப்படும் நாள்** | 23 டிசம்பர் 2019 |  |  |  |  |

## தேர்தல் முடிவுகள்

| கூட்டணி | கட்சி | போட்டியிடும் தொகுதி(கள்) | வென்ற இடங்கள் | / இடங்கள் | வாக்கு விழுக்காடு | வாக்குகள் |
| --- | --- | --- | --- | --- | --- | --- |
| ஐ.மு.கூ | ஜார்க்கண்ட் முக்தி மோர்ச்சா | 43 | 30 | 11 | 18.72% | 2,817,442 |
| இந்திய தேசிய காங்கிரசு | 31 | 16 | 10 | 13.88% | 2,088,863 |  |
| இராச்டிரிய ஜனதா தளம் | 7 | 1 | 1 | 2.75% | 413,167 |  |
| தேசியவாத காங்கிரசு கட்சி | 1 | 1 | 0.42% | 63,320 |  |  |
| தே.ஜ.கூ | பாரதிய ஜனதா கட்சி | 79 | 25 | 12 | 33.37% | 5,022,374 |
| சார்க்கண்டு விகாசு மோர்சா (பிரசாதந்திரிக்) | 81 | 3 | 5 | 5.45% | 820,757 |  |
| அனைத்து சார்க்கண்ட் மாணவர்கள் சங்கம் | 52 | 2 | 3 | 8.10% | 1,219,535 |  |
| மற்றவர்கள் | 3 | 2 | 17.30% | 2,603,450 |  |  |
# தெற்கு வழித்தடம், சென்னை புறநகர்


**தெற்கு வழித்தடம்** (*South Line*) என்பது சென்னை (மெட்ராஸ்) நகரத்திலிருந்து தெற்கு நோக்கி செல்லும் நான்காவது நீளமான புறநகர் பாதையாகும். இது சென்னையின் (மெட்ராஸ்) மிகப் பழமையான புறநகர் பாதையாகும். இது 1931இல் திறக்கப்பட்டது. புறநகர் சேவைகள் செங்கல்பட்டு வரையிலும் மற்றும் MEMU சேவைகள் விழுப்புரம் வரையிலும் இயக்கப்படுகிறது. இந்த வழித்தடம் பரங்கிமலையிலிருந்து - விழுப்புரம் வரை உள்ளது.
# வார்ப்புரு:Chennai Suburban color/doc



This template can be used to call the colour of Chennai Suburban Railway lines.  

In order to call a line's colour, the code <code> #&#123;&#123;Chennai Suburban color|<i>colour</i>}}</code> is used (where *colour* is replaced by the actual route colour). Note that this template is not case sensitive: i.e. <code></code> produces the same result as <code></code>.  


## Source
- 

<includeonly>  

</includeonly>
# அன்பு செவிலியர் கல்லூரி



அன்பு செவிலியர் கல்லூரி,  
தமிழ்நாடு தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  

ஒரு தனியார் கல்லூரி.இக்கல்லூரி குமாராபாளையம் நாமக்கல் மாவட்டம், தமிழ்நாட்டில் அமைந்துள்ளது.  
## அறிமுகம்
இக்கல்லூரி 2008 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.  
## படிப்புகள்
இக்கல்லூரியில்பட்டயம், இளங்கலை, முதுகலைசெவிலியர்படிப்புகள்வழங்கப்பட்டு வருகின்றன.
# இங்கிலாந்து துடுப்பாட்ட அணியின் தென்னாப்பிரிக்கச் சுற்றுப்பயணம், 2019–20



இங்கிலாந்து துடுப்பாட்ட அணி தென்னாப்பிரிக்காவிற்குச் சுற்றுப்பயணம் செய்து டிசம்பர் 2019இல் இருந்து பிப்ரவரி 2020 வரை நானகு தேர்வுப் போட்டிகள், மூன்று ஒநாப போட்டிகள் மற்றும் மூன்று இ20ப போட்டிகள் ஆகியவற்றில் விளையாடுகிறது. தேர்வுத் தொடரானது 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இடம்பெறுகிறது.  

## அணிகள்
| தேர்வு | ஒநாப | இ20ப |  |  |
| --- | --- | --- | --- | --- |
| * பாஃப் டு பிளெசீ (த.)
* தெம்ப பவுமா
* குவின்டன் டி கொக் (இ.க.)
* டீன் எல்கார்
* சுபைர் ஹம்சா
* பியூரன் ஹேன்ட்ரிஸ்க்
* கேசவ் மஹாராஜ்
* பீட்டர் மலான்
* எய்டென் மார்க்ரம்
* அன்ரிச் நோர்க்யே
* டேன் பாடர்சன்
* கீகன் பீட்டர்சென்
* ஆன்டில் பெஹலுக்வாயோ
* வெர்னன் ஃபிலான்டெர்
* டுவைன் பிரிட்டோரியஸ்
* காகிசோ ரபாடா
* ரூடி செகண்ட்
* ராசி வான் டெர் டசென் | * ஜோ ரூட் (த.)
* பென் ஸ்டோக்ஸ் (து.த.)
* ஜேம்ஸ் அண்டர்சன்
* ஜோப்ரா ஆர்ச்சர்
* ஜோனி பேர்ஸ்டோ
* டொமினிக் பெஸ்
* ஸ்டூவர்ட் பிரோட்
* ரோரி பர்ன்ஸ்
* ஜோஸ் பட்லர் (இ.க.)
* சாக் க்ராலே
* சாம் கர்ரன்
* ஜோ டேன்லி
* ஜாக் லீச்
* கிரைக் ஓவர்டன்
* மாத்தியூ பார்க்கின்சன்
* ஒல்லி போப்
* டொம் சிப்லி
* கிறிஸ் வோக்ஸ்
* மார்க் வுட் | * இயோன் மோர்கன் (த.)
* மொயீன் அலி
* ஜோனி பேர்ஸ்டோ
* டாம் பாண்டன்
* 
பாட் பிரவுன்

* சாம் கர்ரன்
* டாம் கர்ரன்
* ஜோ டேன்லி
* கிறிஸ் ஜோர்டான்
* சாகிப் மஹ்மூத்
* டேவிட் மலான்
* மாட் பார்க்கின்சன்
* எடில் ரசீட்
* ஜோ ரூட்
* ஜேசன் ராய்
* கிறிஸ் வோக்ஸ் | * இயோன் மோர்கன் (த.)
* மொயீன் அலி
* ஜோப்ரா ஆர்ச்சர்
* ஜோனி பேர்ஸ்டோ
* ஜோஸ் பட்லர்
* 
பாட் பிரவுன்

* சாம் கர்ரன்
* டாம் கர்ரன்
* ஜோ டேன்லி
* கிறிஸ் ஜோர்டான்
* டேவிட் மலான்
* மாத்தியூ பார்க்கின்சன்
* எடில் ரசீட்
* ஜேசன் ராய்
* பென் ஸ்டோக்ஸ்
* மார்க் வுட் | } |

முதல் தேர்வுப் போட்டிக்கு முன்பு, இங்கிலாந்து அணியின் பல்வேறு வீரர்களுக்குக் காய்ச்சல் போன்ற அறிகுறிகளுடன் உடல்நலக்குறைவு ஏற்பட்டது. இதன் விளைவாக டொமினிக் பெஸ் மற்றும் கிரைட் ஓவர்டன் ஆகிய வீரர்கள் இங்கிலாந்து அணியில் முன்னேற்பாடாக சேர்க்கப்பட்டனர். முதல் தேர்வுப் போட்டியின் போது விரல் முறிவு காரணமாக எய்டென் மார்க்ரம் தென்னாப்பிரிக்க அணியில் இருந்து நீக்கப்பட்டு அவருக்கு மாற்றாக கீகன் பீட்டர்சென் சேர்க்கப்பட்டார். 2வது தேர்வுப் போட்டிக்கு முன்பு காயம் காரணமாக ரோரி பர்ன்ஸ் இங்கிலாந்து அணியில் இருந்து நீக்கப்பட்டார். ஜனவரி 2020இல் காயம் காரணமாக பாட் பிரவுன் இங்கிலாந்து ஒநாப மற்றும் இ20ப ஆகிய அணிகளில் இருந்து நீக்கப்பட்டார்.  

## தேர்வுத் தொடர்
### 1வது தேர்வு

### 2வது தேர்வு

### 3வது தேர்வு

### 4வது தேர்வு

## ஒருநாள் தொடர்
### 1வது ஒநாப

### 2வது ஒநாப

### 3வது ஒநாப

## இ20ப தொடர்
### 1வது இ20ப

### 2வது இ20ப

### 3வது இ20ப
# கிறிஸ் கஃப்பனி



**கிறிஸ்டோபர் பிளேர் கஃப்பனி** (*Christopher Blare Gaffaney*, 30 நவம்பர் 1975) என்பவர் முன்னாள் நியூசிலாந்து துடுப்பாட்ட வீரர் ஆவார். இவர் பன்னாட்டுத் துடுப்பாட்ட அவையின் மேற்தட்டு நடுவர் குழு உறுப்பினரான இவர் தேர்வு, ஒநாப மற்றும் இ20ப போட்டிகளில் நடுவராகப் பணியாற்றி வருகிறார்.  

ஏப்ரல் 2018இல் இவர் 2019 துடுப்பாட்ட உலகக்கிண்ணத் தொடருக்கான கள நடுவர்களில் ஒருவராகப் பெயரிடப்பட்டார்.
# என். கேசவ பனிக்கர்


**என். கேசவ பனிக்கர் (N. Kesava Panikkar) எனப்படும் நெடுமங்கட்டு கேசவ பனிக்கர்** (1913-1977 ) ஒரு இந்திய விலங்கியல் நிபுணர், மத்திய கடல் மீன்வள ஆராய்ச்சி நிறுவனத்தின் முன்னாள் இயக்குநர், மீன்வள மேம்பாடு குறித்து இந்திய அரசின் முன்னாள் ஆலோசகர் மற்றும் கொச்சின் பல்கலைக்கழகத்தின் அறிவியல் மற்றும் தொழில்நுட்ப பிரிவின் முன்னாள் துணைவேந்தர் ஆவார். அவர் 1973 இல் பத்மஸ்ரீ இந்திய சிவில் விருதைப் பெற்றவர்.  

## வாழ்க்கை வரலாறு
### இளமைப்பருவம்
கேசவ பனிக்கர், 1913ம் ஆண்டு, மே மாதம் 17ம் தேதியில், இந்திய மாநிலமான கேரளாவிலுள்ள கோட்டயத்தில் பிறந்தார். இவர் தனது பெற்றோர்களான சங்குன்னி மேனன் மற்றும் ஜே.ஜானகி ஆகியோருக்கு பிறந்த ஒரே மகன் ஆவார். இவரது தந்தை திருவிதாங்கூர் மாநிலத்தில் உள்ள அரசு உயர்நிலைப் பள்ளியின் தலைமை ஆசிரியராக இருந்தார். பனிக்கர் தனது ஆரம்ப, இடைநிலை மற்றும் தொடக்கக் கல்லூரிக் கல்வியை கோட்டயம் சி.எம்.எஸ் கல்லூரியில் செய்தார். பின்னர், மெட்ராஸ் பல்கலைக்கழகத்தில் முனைவர் பட்டம் பெற்றார். இவர் கடல் உயிரினங்கள் குறித்து ஆராய்ச்சி மேற்கொண்டதாகவும், கடல்வாழ் உயிரினங்கள் குறித்த மாதிரிகள் சேகரிப்பதற்காக இந்தியப் பெருங்கடலில் 22 முறை கடற்பயணங்களை மேற்கொண்டதாகவும் கருதப்படுகிறது. மேலும், தொடர்ச்சியான வரைபட மாதிரிகள் (அட்லஸ்கள்) தொகுக்கப்பட்ட பெருமைக்குரியவர் என்றும் போற்றப்படுகிறார். மற்றும் இந்தியன் ஜியோபிசிகல் யூனியன் ஆகியவற்றில் தேர்ந்தெடுக்கப்பட்ட சக ஊழியராக இருந்தார். 1973 ஆம் ஆண்டில் இந்திய அரசு அவருக்கு நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கி கௌரவித்தது. மேலும், டென்மார்க்கின் கலாத்தியா பதக்கம் (1953) இந்திய விலங்கியல் சங்கத்திலிருந்து சர் டோராப்ஜி டாடா பதக்கத்தையும், இந்திய தேசிய அறிவியல் அகாதமியின் சந்திரகலா ஹோரா பதக்கத்தையும் பெற்றார்.  

### இறப்பு
கேசவ பனிக்கர், 1977ம் ஆண்டு, ஜூன் 24 ம் தேதியில் இறந்தார்.
# கலாமண்டலம் கிருட்டிணன் நாயர்


**கலாமண்டலம் கிருட்டிணன் நாயர்** (ஆங்கிலம்: Kalamandalam Krishnan Nair) (பிறப்பு: 1914 மார்ச் 11 - இறப்பு: ஆகஸ்ட் 15 1990) இவர் எல்லா காலத்திலும் மிகவும் புகழ்பெற்ற கதகளி கலைஞர்களில் ஒருவராக இருந்தார். மேலும் தென்னிந்தியாவில் கேரளாவிலிருந்து நான்கு நூற்றாண்டு பழமையான பரதநாட்டியத்தின்-நாடகத்தின் வரலாற்றில் மிகப் உயரிய இடத்தில் இருந்தார். இவர் சதைப்பற்றுள்ள, நெகிழ்வான மற்றும் சுத்தமாக வெட்டப்பட்ட முக அம்சங்களைக் கொண்டிருந்தார். அவை எந்தவொரு உணர்ச்சியையும் அற்புதமான சக்தியுடனும் சுலபத்துடனும் வெளிப்படுத்தும் சக்திவாய்ந்தவை. மேலும் இவரது வாழ்நாளில் கேரளா முழுவதும் நடைமுறையில் இருந்த கதகளியின் மாறுபட்ட பாணிகளை வெளிபடுத்தும் அளவுக்கு புத்திசாலியாக இருந்தார்.  

இவர் பத்மஸ்ரீ மற்றும் சங்கீத நாடக அகாதமி விருது பெற்றுள்ளார். கிருஷ்ணன் நாயர் ஒரு உண்மையான பல்துறை நபராவார். இவர் கதகளியில் எந்தவொரு பாத்திரத்தையும் வெளிப்படுத்தும் திறனைக் கொண்டிருந்தார். நளன், வீமன், அருச்சுனன, இருக்மாங்கதன் மற்றும் கர்ணன் போன்ற நல்லொழுக்கமான மற்றும் காதல் வேடங்களில் நடித்ததற்காக இவர் மிகவும் பரவலாக கொண்டாடப்பட்டார்.  

## பயிற்சி
கேரளாவின் வடக்கு மலபார் மாவட்டத்திலிலுள்ள கண்ணூர் மாவட்டத்தின் கண்ணூர் வட்டத்தைச் சேர்ந்த செருத்தாழம் என்ற ஊரை பூர்வீகமாகக் கொண்ட இவர், தனது இளம் பருவத்திலேயே குரு சந்து பணிக்கரின் கீழ் கதகளியில் பயிற்சியைத் தொடங்கினார். தனது 19வது வயதில் இவர் கேரள கலாமண்டலத்தின் இணை நிறுவனரும், கவிஞருமான வள்ளத்தோள் நாராயண மேனனால் கவனிக்கப்பட்டார். பின்னர், வடக்கு திருச்சூரில் உள்ள முலாங்குண்ணத்துக்காவு அருகே உள்ள தனது நிறுவனத்தில் கிருஷ்ணன் நாயரை மேனன் சேர்த்துக் கொண்டார். பத்திக்கம்தோடி ராவுண்ணி மேனன், தகழி குஞ்சு குறுப், காவலப்பறா நாராயணன் நாயர் மற்றும் மணி மாதவா சாக்கியர் போன்ற குருக்களின் கீழ் கிருஷ்ணன் நாயர் பலதரப்பட்ட பயிற்சிகளை மேற்கொண்டார்.  

பத்மசிறீ விருது பெற்றவரும், புகழ்பெற்ற கூடியாட்ட நிபுணருமான நாட்டியச்சார்யா மணி மாதவ சாக்கியரிடமிருந்து கிருஷ்ணன் நாயர் ரச-அபினயம் குறித்து உயர் கல்வி பயின்றார். மணி மாதவ சாக்கியர் கிருஷ்ணன் நாயருக்கு ஆழ்ந்த தாக்கத்தை ஏற்படுத்தினார்.  

## தனி பாணி
எந்தவொரு சவாலான பாத்திரத்தையும் செய்யும் அவரது திறமை மற்றும் ஒரு நெகிழ்வான மனநிலையானது, அவ்வப்போது சில புதிய கூறுகளுடன் சிறிய பாத்திரங்களைச் செய்யத் தூண்டியது. கிருஷ்ணன் நாயர் அநேகமாக ஒரு முன்னோடி கதகளி கலைஞராக இருந்தார்; இவர் உறுதியான ஒரு நிபுணராக இருந்தார்; கிருஷ்ணன் நாயர் கதாபாத்திரங்கள் மற்றும் சூழ்நிலைகளை யதார்த்தமாக சித்தரிப்பதில் மிகுந்த ஆர்வம் கொண்டிருந்தார். இது இவரை தெற்கு கேரளாவின் திருவிதாங்கூர் பகுதியில் மிகவும் பிரபலமாக்கியது. உண்மையில், இவரது அயல்நாட்டு பாணி அவரை மத்திய மற்றும் வடக்கு கேரளாவில் குறைந்த அங்கீகாரம் பெற்ற மேதையாக்கியது. இது இவரது ஆரம்ப நாட்களில் கலையை வளர்த்த இடங்களாகும். கிருஷ்ணன் நாயரின் சக்திவாய்ந்த பாணி அவருடைய பிற்கால வாழ்வில் அவருக்குப் பாராட்டைப் பெற்றுத்தந்தது.  

## சொந்த வாழ்க்கை
கிருஷ்ணன் நாயர், தனது வாழ்க்கையின் இரண்டாம் பாதியை நோக்கி, திருச்சூர் அருகே கொடுங்கல்லூரை தனது வீடாக மாற்றிக்கொண்டார். இவர் கலாமண்டலம் கல்யாணிகுட்டி அம்மா என்பவரை மணந்தார். மலையாள நடிகர் கலாசாலா பாபு இவரது மகனாவார். கிருஷ்ணன் நாயர் ஆகஸ்ட் 15, 1990 இல் இந்திய சுதந்திர தினத்தன்று தனது 76 வயதில் இறந்தார்.
# புரூண்டி பிராங்க்


பிராங்க் (ஐஎஸ்ஓ 4217 குறியீடு பிஐஎஃப்) புருண்டியின் நாணயம். புருண்டி தனது சொந்த நாணயத்தை வெளியிடத் தொடங்கியதிலிருந்து நாணயங்கள் ஒருபோதும் சென்டிம்களில் வெளியிடப்படவில்லை என்றாலும், இது பெயரளவில் 100 சென்டிம்களாகப் பிரிக்கப்பட்டுள்ளது. புருண்டி பெல்ஜிய காங்கோ பிராங்கைப் பயன்படுத்திய காலகட்டத்தில் மட்டுமே நூற்றாண்டு நாணயங்கள் வழங்கப்பட்டன.  

## வரலாறு
1916 ஆம் ஆண்டில் பெல்ஜியம் முன்னாள் ஜேர்மன் காலனியை ஆக்கிரமித்து, ஜெர்மன் கிழக்கு ஆபிரிக்க ரூபியை பெல்ஜிய காங்கோ பிராங்க் உடன் மாற்றியபோது, பிராங்க் புருண்டியின் நாணயமாக மாறியது. ருவாண்டா மற்றும் புருண்டி பிராங்க் அறிமுகப்படுத்தப்பட்ட 1960 வரை புருண்டி பெல்ஜிய காங்கோவின் நாணயத்தைப் பயன்படுத்தினார். புருண்டி 1964 இல் தனது சொந்த பிராங்குகளை வெளியிடத் தொடங்கியது.  

2015 ஆம் ஆண்டின் இறுதிக்குள் கிழக்கு ஆபிரிக்க சமூகத்தின் ஐந்து உறுப்பு நாடுகளுக்கு ஒரு பொதுவான நாணயமான புதிய கிழக்கு ஆபிரிக்க ஷில்லிங்கை அறிமுகப்படுத்தும் திட்டங்கள் இருந்தன. நவம்பர் 2017 நிலவரப்படி, இந்த திட்டங்கள் இன்னும் நிறைவேறவில்லை  

## நாணயங்கள்
1965 ஆம் ஆண்டில், புருண்டி இராச்சியத்தின் வங்கி பித்தளை 1 பிராங்க் நாணயங்களை வெளியிட்டது. 1968 ஆம் ஆண்டில், புருண்டி குடியரசின் வங்கி நாணயங்களை வெளியிடுவதை ஏற்றுக்கொண்டு அலுமினியம் 1 மற்றும் 5 பிராங்குகள் மற்றும் குப்ரோ-நிக்கல் 10 பிராங்குகளை அறிமுகப்படுத்தியது. 5 மற்றும் 10 பிராங்குகள் தொடர்ந்து அரைக்கப்பட்ட விளிம்புகளைக் கொண்டுள்ளன. 1 மற்றும் 5 பிராங்க் நாணயங்களின் இரண்டாவது வகைகள் 1976 ஆம் ஆண்டில் அறிமுகப்படுத்தப்பட்டன, இதில் கோட் ஆஃப் ஆர்ம்ஸ் இடம்பெற்றது. 2011 இல் புதிய 10 மற்றும் 50 பிராங்க் நாணயங்கள் அறிமுகப்படுத்தப்பட்டன.  
| முன்பக்கம் பின்பக்கம் | மதிப்பு |
| --- | --- |
| 1 பிராங்க் |  |
| 5 பிராங்க் |  |
| 10 பிராங்க் |  |
| 50 பிராங்க் | } |

## பணத்தாள்கள்
பிப்ரவரி 1964 முதல் டிசம்பர் 31, 1965 வரை, 5, 10, 20, 50, 100, 500 மற்றும் 1,000 பிராங்குகள் ஆகிய பிரிவுகளில், பாங்க் டி எமிஷன் டு ருவாண்டா எட் டு புருண்டி (ருவாண்டா மற்றும் புருண்டி வங்கி வழங்குதல்) குறிப்புகள் மிகைப்படுத்தப்பட்டன. நாட்டில் பயன்படுத்த ஒரு மூலைவிட்ட வெற்று "புருண்டி". [2] 1964 மற்றும் 1965 ஆம் ஆண்டுகளில் பாங்கு டு ரோயாம் டு புருண்டி (புருண்டி இராச்சியத்தின் வங்கி) அதே பிரிவுகளில் வழக்கமான சிக்கல்களால் இவை பின்பற்றப்பட்டன.  

1966 ஆம் ஆண்டில், 20 பிராங்குகள் மற்றும் அதற்கு மேற்பட்ட குறிப்புகள் புருண்டி குடியரசின் வங்கியால் அதிகமாக அச்சிடப்பட்டு, "இராச்சியம்" என்ற வார்த்தையை "குடியரசு" என்று மாற்றியது. இந்த வங்கியின் வழக்கமான சிக்கல்கள் 10, 20, 50, 100, 500, 1,000 மற்றும் 5,000 பிராங்குகளின் பிரிவுகளில் தொடங்கின. 1968 இல் 10 பிராங்குகள் நாணயங்களால் மாற்றப்பட்டன. 2001 ஆம் ஆண்டில் 2,000 பிராங்க் குறிப்புகள் அறிமுகப்படுத்தப்பட்டன, அதைத் தொடர்ந்து 2004 இல் 10,000 பிராங்குகள் வெளியிடப்பட்டன. புருண்டியில் பள்ளி குழந்தைகளின் புகைப்படக் கலைஞர் கெல்லி ஃபாஜக்கின் படம் புருண்டிய 10,000 பிராங்க் குறிப்பின் பின்புறத்தில் பயன்படுத்தப்பட்டது. 2015 ஆம் ஆண்டில் புருண்டி ஒரு புதிய தொடர் நோட்டுகளை அறிமுகப்படுத்தியது. 10, 20, மற்றும் 50 பிராங்க் ரூபாய் நோட்டுகள் சட்டப்பூர்வ டெண்டர் நிலையை இழந்துள்ளன, மேலும் 100 பிராங்க் ரூபாய் நோட்டு புதிய தொடரின் தொடக்கத்தின்போது ஒரு நாணயத்தால் மாற்றப்பட்டுள்ளது.  
| முன்பக்கம் பின்பக்கம் | மதிப்பு |
| --- | --- |
| 10 பிராங்க் |  |
| 20 பிராங்க் | } |
# ரே லிண்ட்வால்

**ரேமண்ட் ரஸ்ஸல் லிண்ட்வால்** (Raymond Russell Lindwall 3 அக்டோபர் 1921 - 23 ஜூன் 1996) 1946 முதல் 1960 வரை 61 தேர்வுத் துடுப்பாட்டப் போட்டிகளில் ஆஸ்திரேலியத் துடுப்பாட்ட அணியினை பிரதிநிதித்துவப்படுத்திய துடுப்பாட்ட வீரர் ஆவார் . இவர் எல்லா காலத்திற்குமான மிகச்சிறந்த விரைவு வீச்சாளர்களில் ஒருவராக பரவலாகக் கருதப்படுகிறார். இவர் செயின்ட் ஜார்ஜ் அணிக்காக ரக்பி லீக் கால்பந்து விளையாடியுள்ளார். 2009 ஆம் ஆண்டில், லிண்ட்வால் ஐ.சி.சி துடுப்பாட்ட ஹால் ஆஃப் ஃபேமில் சேர்க்கப்பட்டார் .  
## ஆரம்ப ஆண்டுகளில்
லிண்ட்வால் சிட்னியின் தென்கிழக்கு புறநகர்ப் பகுதியான மாஸ்காட்டில் பிறந்தார். ஐந்து குழந்தைகளில் நான்காவது குழந்தையாகப் பிறந்தார். இவருக்கு ஒரு தங்கை , இரண்டு மூத்த சகோதரிகள் இருந்தனர்.  

தனது 11 ஆம் வயதில், லிண்ட்வால் மற்றும் இவரது அண்ணன் ஜாக் ஆகியோர் சிட்னி கிரிக்கெட் மைதானத்தில் 1932–33 ஆஷஸ் தொடரின் முதல் தேர்வுத் துடுப்பாட்டப் போட்டியின் இரண்டாவது நாளில் பார்வையாளர்களாக இருந்தனர்.இந்தப் போட்டியில் ஸ்டான் மெகபே இறுதிவரை ஆட்டமிழக்காமல் 187 ஓட்டங்களை எடுத்தார்.  

## தேர்வுத் துடுப்பாட்டம்
ரக்பி லீக்கில் இருந்து ஓய்வு பெற்ற லிண்ட்வால் , பிரிஸ்பேன் துடுப்பாட்ட அரங்கத்தில் இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். டான் பிராட்மேனின் தலைமையில் இது இவரது முதல் போட்டி ஆகும். லிண்ட்மேன் பிராட்மனின் ரசிகராக இருந்தார். இவரைப் பற்றி கூறும் போது இவர் நமது அணியில் இருந்தால் அதுவே அனைவருக்கும் ஊக்கமளிக்கிறது.ஆத்திரேலியத் துடுப்பாட்ட அணி 559 ஓட்டங்களுக்கு 7 இழப்புகளை எடுத்திருந்த வேளையில் இவர் களமிறங்கினார். இவர் 31 பந்துகளில் ஓர் ஓட்டம் எடுத்தார். ஆத்திரேலியத் துடுப்பாட்ட அணி 645 ஓட்டங்களை எடுத்தது. பின் பந்துவீச்சில் 23 ஓட்டங்களை விட்டுக் கொடுத்தார். ஆனால் இழப்பினைக் கைப்பற்றவில்லை. இவர் சின்னம்மை நோயினால் பாதிக்கப்பட்டார்.  

## போருக்குப் பிந்தைய
குயின்ஸ்லாந்து மற்றும் தெற்கு ஆஸ்திரேலியாவுக்கு எதிராக லிண்ட்வால் தனது முதல் தர துடுப்பாட்ட வாழ்க்கையை மீண்டும் தொடங்கினார். விக்டோரியா துடுப்பாட்ட அணிக்கு எதிரான போட்டியின் இரண்டாவது ஆட்டப் பகுதியில் மலேரியா நோய் இருப்பது கன்டறியப்பட்டது. அந்தப் போட்டியில் நான்கு ஓவர்களை வீசி மூன்று இழப்புகளைக் கைப்பற்றினார்.சிட்னி துடுப்பாட்ட அரங்கத்தில் குயீன்சுலாந்து துடுப்பாட்ட அணிக்கு எதிரான போட்டியின் போது 180 நிமிடங்களில் இவர் இறுதிவரை ஆட்டமிழக்காமல் 134 ஓட்டங்களை எடுத்ததார். பின்னர் தெற்கு ஆத்திரேலியத் துடுப்பாட்ட அணிக்கு எதிரான போட்டியில் இவர் 77 ஓட்டங்களை விட்டுக் கொடுத்து 9 இழப்புகளைக் கைப்பற்றினார். பின்னர் இவர் நியூசவுத் வேல்சு துடுப்பாட்ட அணிக்காக விளையாடினார். 1945 ஆம் ஆண்டில் ஆத்திரேலியன் சர்விசஸ் அணிக்கு எதிரான போட்டியின் ஒவ்வொரு ஆட்டப் பகுதியிலும் இவர் மூன்று இழப்புகளை வீழ்த்தியதன் மூலம் இவர் பரவலாக அறியப்பட்டார்.மொத்தமாக அந்தத் தொடரின் முடிவில் இவர் 33 இழப்புகளைக் கைப்பற்றினார். இந்தத் தொடரில் இவர் சிறப்பாக விளையாடியதன் மூலம் இவர் நியூசிலாந்துத் துடுப்பாட்ட அணிக்கு எதிரான தொடரில் இவர் தேர்வானார்.1948 ஆம் ஆண்டு வரை நியூசிலாந்துத் துடுப்பாட்ட அணிக்கு தேர்வுத் துடுப்பாட்டப் போட்டிக்கான தகுதி வழங்கப்படவில்லை இந்தப் போட்டியில் ஆஸ்திரேலியா ஏழு அறிமுக வீரர்களை களமிறக்கியது.
# இராமன்குட்டி நாயர்


**கலாமண்டலம் இராமன்குட்டி நாயர்** (ஆங்கிலம்:Kalamandalam Ramankutty Nair)) (25 மே 1925 &nbsp; - 11 மார்ச் 2013) இவர் ஏழு தசாப்தங்களுக்கும் மேலாக கேரள கலை வடிவத்தை கடைப்பிடித்த கதகளியின் கலைஞராக இருந்துள்ளார்.  

## சுயசரிதை
இவரது குரு பட்டிக்கம்தோடி இராவுன்னி மேனன், இவரது முழு வாழ்க்கையிலும் இவரது ஒரே ஆசிரியர் ஆவார். இருவரும் சேர்ந்து பாலக்காடு மாவட்டத்தில்<nowiki/>பல கதகளி கலைஞர்களைத் தயாரிப்பதில் அறியப்பட்ட வெள்ளிநெழியைச் சேர்ந்தவர்கள் . இராமன்குட்டி நாயர் தனது படித்த பள்ளியான கேரள கலாமண்டலத்தில் பணியாற்றினார். பின்னர், அதன் முதல்வராகவும் ஆனார்.  

1925 இல் பிறந்த இராமன்குட்டி நாயர் கதகளி வம்சாவளி இல்லாத குடும்பத்தைச் சேர்ந்தவர். ஆனால் புகழ்பெற்ற (உயர்-சாதி நம்பூதிரிகளின் மாளிகை) ஒரு உள்ளூர் ஆசிரியரான இராவுன்னி மேனன் கிராமத்தின் கலாச்சார காட்சியில் மிக அதிகமாக ஈடுபாடு கொண்டிருந்தார். பின்னர், விரைவில் சிறிய இராமன்குட்டியும் அவரைப் பின்பற்றினார். கேரள கலாமண்டலத்தில் சேர்ந்து இவர் கலையில் தேர்ச்சி பெற்றார். இராமன்குட்டி நாயர் பின்னர் பல சீடர்களை சிற்பமாக வடிவமைத்தார். அவர்களில் மிக முக்கியமானவர் கலாமண்டலம் கோபி, கலாமண்டலம் வாசு பிசரோடி, எம். பி. எஸ் நம்பூதிரி, பாலசுப்பிரமணியன் மற்றும் மறைந்த கே.கோபாலகிருஷ்ணன் ஆகியோர் .  

சோமன், சண்முகன் போன்ற கலாமண்டலத்தைச் சேர்ந்த இளைய தலைமுறை கதகளி கலைஞர்கள் பலரும் மேம்பட்ட பயிற்சிக்காக இராமன்குட்டி நாயரை தங்கள் குருவாகக் கொண்டிருந்தனர். (அவர் 1985 இல் கலாமண்டலத்தின் முதல்வராக இருந்து ஓய்வு பெற்றார்). இவரது பிற்காலத்தில், இராமன்குட்டி நாயர் காந்தி சேவா சதனின் தலைவராக இருந்தார் . இது சதனம் கதகளி அகாடமி என்றும் நன்கு அறியப்பட்டதாகும்.  

85 வயது வரை ஒரு கலைஞராக செயல்பட்ட இவர், கேரளா முழுவதும் நிகழ்ச்சிகளை நிகழ்த்தினார். மேலும் இந்தியாவின் பிற பகுதிகளிலும், உலகின் பல நாடுகளிலும் கதகளியை அரங்கேற்றியுள்ளார். 'தோரானாயுதம்' மற்றும் 'இராவணோல்பவம்', 'நரகாசுரவதத்தில்' நரகாசுரன், 'உத்தரன் சுயம்வரத்தில்' துரியோதனன், 'ராஜசூயத்தில்' சிசுபாலன், 'கல்யாணசௌகந்திகத்தில் ஹனுமான்' போன்ற நாடகங்களில் இராவணனின் பாத்திரங்களுக்காக இவர் நன்கு அறியப்பட்டார். லாவணசுரவாதம் ',' கீசகவதத்தில் 'கீசகன்,' கிர்மீரவதத்தில் 'தர்மபுத்ரன்,' காலகேயவதத்தில் அர்ஜுனன் போன்ற பாத்திரங்களுக்காக இவர் நன்கு அறியப்பட்டார். மற்றொரு பிரபலமான 'சீதா சுயம்வரம்' பாத்திரத்தில் பரசுராமரின் பாத்திரம், அதன் ஆடை இவரது சொந்த வடிவமைப்பில் இருந்தது.  

பொதுவாக அதிகம் பேசாத போக்குடைய இராமன்குட்டி நாயர், திருநொட்டம் என்ற தனது சுயசரிதையை எழுதியுள்ளார். இந்திய அரசின் உயரிய பத்ம பூசண் விருதை வென்ற்றுள்ளார். புகழ்பெற்ற திரைப்படத் தயாரிப்பாளர் அடூர் கோபாலகிருஷ்ணன் கலாமண்டலம் இராமன்குட்டி நாயர் குறித்து கதகளி<nowiki/>என்று பெயரிடப்பட்ட ஆவணப்படம் ஒன்றை தயாரித்துள்ளார். அடூர் கோபாலகிருஷ்ணன் எழுதிய அதே பெயரில் உள்ள ஒரு படமாகும்.  

## தனிப்பட்ட வாழ்க்கை
மேதையான இவர் தனது மனைவி சரஸ்வதியுடன் தனது சொந்த ஊரான வெள்ளிநெழியில் வசித்து வந்தார். 2009 மே 15 அன்று, அருகில் உள்ள செருப்புலச்சேரி நகரத்தில் அவரது இரசிகர்களுக்கு மத்தியில் சதாபிசேகம் என்பது (84 வது பிறந்த நாள்) கொண்டாடப்பட்டது.  

இராமன்குட்டி நாயர் 2013 மார்ச் 11 அன்று தனது 87 வயதில் இறந்தார்.
# தைலப்புல்


**தைலப்புல்** (*Cymbopogon martinii*) என்பது இந்தியா மற்றும் இந்தோசீனாவை பூர்வீகமாகக் கொண்ட *எலுமிச்சைப் புல்* இனத்தைச் சேர்ந்த ஒரு வகை புல் ஆகும். இதன் நறுமண எண்ணெய்க்காக பல இடங்களில் பரவலாக பயிரிடப்படுகிறது. இது **பாம்ரோஸ்** ( *பாம் ரோஸ்* ) என்ற பொதுவான பெயரால் நன்கு அறியப்படுகிறது, ஏனெனில் இதன் மணமானது இனிப்பு மற்றும் ரோஜா மணத்தை ஓத்ததாக இருக்கும்.  

## பாம்ரோஸ் எண்ணெய்
ஜெரனியோல் என்ற ரசாயன கலவை கொண்ட இந்த தாவரத்தில் இருந்து எடுக்கப்படும் ஆவி எண்ணெய்யானது வாசனைக்காகவும், பல பாரம்பரிய மருத்துவம், பூச்சி விரட்டி போன்றவற்றிற்றாகவும் பயன்படுத்தப்படுகிறது. தனியங்கள் மற்றும் பீன்ஸ் போன்றவற்றை சேமித்து வைக்கும் இடத்தில் இந்த எண்ணெய்யை பூச்சி விரட்டியாக பயன்படுத்தும்போது பயனுள்ளதாக இருக்கும் நிரூபிக்கப்பட்டுள்ளது மேலும் இது நூற்புழுக்களுக்கு எதிராக ஒட்டுண்ணிப் புழுவெதிரியாகவும், மற்றும் எதி்ர்பூஞ்சையாகவும் கொசு விரட்டியாகவும் பயன்படுத்தப்படுகிறது.  

ரோஜா பூவை ஒத்த வாசனை கொண்ட தைலப்புல் எண்ணெய்யானது சோப்பு, அழகுசாதனப் பொருட்கள, ஊதுவத்தி போன்றவற்றில் சேர்க்கப்படுகிறது.  

### சாகுபடி
இந்த புல்லானது 1.3 முதல் 3 மீ (4 அடி 3 முதல் 9 அடி 10 அங்குலம்) வரை மிக உயரமான வெளிர் பச்சை நிறமானதாகவும், வலுவான மெல்லிய தண்டுடன் வளர்கிறது. இந்த பயிர் மெதுவாக வளர்கிறது, பூக்க மூன்று மாதங்கள் ஆகும்; அது பூத்தவுடன், அதை அறுவடை செய்யலாம். இதன் ரோஜா மலர் நறுமணத்தினால் பாம்ரோஸ் என்ற பெயரைப் பெற்றது. இது உலகம் முழுவதும் ரோஜா வாசனை கொண்ட வாசனை திரவியங்கள் மற்றும் அழகுசாதனப் பொருட்களுக்காக பரவலாகப் பயன்படுத்தப்படுகிறது. இது கொசு விரட்டி மற்றும் சுவை புகையிலை பொருட்களை தயாரிக்கப் பயன்படுகிறது. இது மருத்துவ தீர்வுகள் மற்றும் நறுமருந்து சிகிச்சை போன்றவற்றிற்கு பயன்படுத்தப்படுகிறது .  

### எங்கே தயாரிக்கப்படுகிறது / எப்படி வளர்க்கப்படுகிறது, எப்படி, பதப்படுத்தப்படுகிறது
பாம்ரோஸ் நேபாளத்திலும், இந்தியாவின் வேளாண் நிலங்களில் பெருமளவு வளர்க்கப்படுகிறது. இதன் இலை, தண்டு போன்றவற்றை ஆலைகளில் பிழிந்து பால்மரோசா எண்ணெய் பிரித்தெடுக்கப்படுகிறது. பாமரோஸிலிருந்து எண்ணெயைப் பிரிக்க, தண்டுகள் மற்றும் இலைகள் இரண்டு முதல் மூன்று மணி நேரம் காய்ச்சி வடிகட்டப்படுகிறது. மீதமுள்ள சக்கையானது எருவாக பயன்படுத்தப்படுகிறது.  
இது தமிழ்நாட்டின் தருமபுரி மாவட்டத்தில் பரவலாக பயிரிடப்படுகின்றது. இந்தப் புல்லை விதைக்க ஒரு ஏக்கருக்கு 30 கிலோவரை விதை தேவைப்படுகிறது. ஒருமுறை விதைத்துவிட்டால் பராமரிப்பைப் பொறுத்து ஆறு ஆண்டுகள் முதல் பத்து ஆண்டுகள் வரை பலன் தரக்கூடியது. மானாவாரி நிலத்தில் நான்கு மாதங்களுக்கு ஒருமுறை என்று ஆண்டுக்கு மூன்று முறை அறுவடை செய்யலாம். பாசன வசதியுள்ள நிலமாக இருந்தால் ஆண்டுக்கு நான்குமுறைகூட அறுவடை செய்யலாம்.
# வடக்கு வழித்தடம், சென்னை புறநகர்


**வடக்கு வழித்தடம்** (*North Line*) என்பது சென்னை (மெட்ராஸ்) நகரத்திலிருந்து வடக்கு நோக்கி செல்லும் மூன்றாவது நீளமான புறநகர் தொடருந்து வழித்தடமாகும். இந்த வழித்தடமானது சென்னை சென்னை மத்திய மூர் மார்க்கெட் கட்டிடம் முதல் ஆந்திர பிரதேசம் வரை உள்ளது. புறநகர் இரயில் சேவைகள் சூலூர் பேட்டை வரையிலும் மற்றும் MEMU சேவைகள் பித்ரகுந்தா வரையிலும் இயக்கப்படுகிறது. 2013 ஆம் ஆண்டு கணக்கெடுப்பின்படி, சென்னை சென்ட்ரல் மற்றும் கும்மிடிபூண்டி இடையேயான 46 கி.மீ பாதையில் ஒவ்வொரு நாளும் 100,000 க்கும் மேற்பட்ட மக்கள் இரயில்களைப் பயன்படுத்துகின்றனர், இது 2010இல் 80,000க்கும் குறைவாக இருந்தது. 2017 ஆம் ஆண்டு கணக்கெடுப்பின்படி, ஒரு நாளைக்கு 120,000 பேராக அதிகரித்துள்ளது.
# கார முட்டைக்கோசுக் கீரை



**கார முட்டைக் கோசுக் கீரை** *(Arugula)* (அமெரிக்க ஆங்கிலம்) அல்லது **rocket** (பிரித்தானிய ஆங்கிலம்) (*Eruca vesicaria*; syns. *Eruca sativa* Mill., *E. vesicaria* subsp. *sativa* (Miller) Thell., *Brassica eruca* L.) என்பது பிராசிகேசியே குடும்பத்தின் கீரையாக உண்ணும் ஆண்டுத் தாவரமாகும். இது புத்திளம் கடுப்பான கார்ப்பு மிளகு மணமுடையது. மற்ற வழக்கில் உள்ள பெயர்களாக **தோட்ட rocket**, (பிரித்தானிய, ஆத்திரேலியn, தென் ஆப்பிரிக்க, அயர்லாந்து, நியூசிலாந்து ஆங்கிலம்), "rucola", "rucoli", "rugula", "colewort", "roquette". *எரூக்கா சட்டைவா* பரவலாக கீரைக் குவையாக உண்ணும் * எரூக்கா* தாவர இனத்தில் ஒன்றாகும். இது நடுத்தரைக்கடல் பகுதியையும் மொராக்கோ போர்த்துகல்l, சிரியா, இலெபனான், துருக்கி ஆகிய ஆகிய பகுதிகளையும் தாயகமாகக் கொண்டுள்ளது.  

இது 20 முதல் 100 செமீ உயரம் வரை வளரும் ஆண்டுத் தாவரமாகும். இதன் இலைகள் செறிவான இருபக்க இலை மடல்களுடன் அமைந்திருக்கும். இதில் பக்கவாட்டில் நான்கு முதல் பத்து சிறுமடல்களும் நடுவில் பெரிய முனைமடலும் இருக்கும். பூக்கள் 2 முதல் 4 செமீ விட்டமுள்ள மஞ்சரியாக பிராசிகாவகை மலர் கட்டமைப்புடன் அமைந்திருக்கும்; ஈதழ்கள் ஊத்தா நிற நரம்புடன் வெண்குழைவு நிறத்தில் அமையும். பூந்துப் பைகள் அல்லது சூலகங்கள் மஞ்சளாக இருக்கும்; பூ மலர்ந்ததும் சூற்காம்புகள் நீட்டிக்கொண்டு இருக்கும்மிதன் பழம் (காய்) கூரலகு நுனியுடன் 12 முதல் 25 மிமீ நீளத்தில் பல விதைகளுடன் அமையும்.  

## சூழலியல்
*கார முட்டைக்கோசுக் கீரை (Eruca vesicaria)* வறண்ட, சிதறலான தரையில் வளரக் கூடியது. இது தோட்டத்தரை அந்துகள் உட்பட, சில அந்துப் பூச்சிகளின் கூட்டுப்புழுக்களுக்கு உணவாகிறது;  

## பயிரிடலும் வரலாறும்
காரச் சுவையும் விரிந்த நீள இலைகளும் வாய்ந்த, கார முட்டைக்கோசுக் கீரையில் சி உயிர்ச்சத்தும் பொட்டாசியமும் செறிவாக உள்ளன. கீரை மட்டுமன்றி, பூக்களும் இளங்காய்களும் முதிர்விதைகளும் உண்ணக்கூ> டியவையே .  

கார முட்டைக்கோசுக் கீரை தோட்டத்தில் வோக்கோசு, துளசியுடன் வர்க்கப்படுகிறது. இது இப்போது வணிகமுறையில் பல இடங்களில் வளர்க்கப்படுகிறது. இது உலகமெங்கும் எளிதாக பேரங்காடிகளிலும் உழவர் சந்தைகளிலும் கிடைக்கிறது. இது தாயகப் பகுதிகளில் மட்டுமன்றி, வடக்கு ஐரோப்பா, வட அமெரிக்கா உட்பட, மிதவெப்ப மண்டலப் பகுதிகளிலும் தகவமைந்து வளர்கிறது. இது இந்தியாவில் முதிர்விதைகள் கார்கீர் (காரக்கீரையின் மருவு) என்ற பெயருடன் அழைக்கப்படுகின்றன. ஆனால், அரேபியாவில் இளங்கீரைக்குக் கார்க்கிர். جرجير (** வழங்குகிறது).  

## காட்சிமேடை
# கலாமண்டலம் கோபி


**கலாமண்டலம்** **கோபி** (Kalamandalam Gopi) என்று பிரபலமாக அழைக்கப்படும் வடக்கே மணலத் கோவிந்தன் நாயர் (பிறப்பு: மே 21, 1937), இவர் கதகளி எனப்படும் பாரம்பரிய நடன-நாடக பாணியின் நிபுணராவார்.  

## வாழ்க்கை
கேரளாவின் தென்னிந்திய கிராமமான கோத்தாசிராவில் வடக்கே மணலத் கோவிந்தன் நாயராகப் பிறந்த இவர், 1957 ஆம் ஆண்டில் கேரள கலாமண்டலத்திலிருந்து நடனத்தில் முறையான படிப்பினை முடித்தார். 1960 கள் மற்றும் 1970 களில் கதகளி மேடையில் தனது வாழ்க்கையைத் தொடங்கினார். ஆனால் 1957 ஆம் ஆண்டில் கேரள கலாமண்டலம் என்ற அவர் படித்த பள்ளியில் ஆசிரியராக பள்ளியை நிறுவிய கவிஞர் பரிசு பெற்ற வள்ளத்தோள் நாராயண மேனனால் நியமிக்கப்பட்டார்.  

1992 ஆம் ஆண்டில், கோபி பள்ளி முதல்வராக பதவியில் இருந்து ஓய்வு பெற்றார். மேலும் வள்ளத்தோள் நாராயண மேனனால் நியமிக்கப்பட்ட ஒரே கலைக் கலைஞர் இவராவார்.  

## நடனம்
கதகளியில் நல்ல பச்சை வண்ண பாத்திரங்களின் காதல் மற்றும் வியத்தகு சித்தரிப்புக்கு கோபி நன்கு அறியப்படுகிறார். அவற்றில் குறிப்பிடத்தக்கவை நலன், கர்ணன் போன்ற வேடங்கள். இருக்மாங்கதன் வீமன் (கல்யாணசௌகாந்திகம் அல்லது பாகவதக் கதைகளில்), அருச்சுனன் (சுபத்ராகாரணம்) மற்றும் தருமன் (அது கிர்மீரவதத்தில் யுதிஷ்டிர்) ஆகியோரின் நடனவியல் அடர்த்தியான பாத்திரங்களிலும் நடித்துள்ளார். மஞ்சள் நிற முகம் கொண்ட பழுப்பு பாத்திரங்கள் மற்றும் பிற பாணிகளை சித்தரிப்பதற்கும் கோபி மிகவும் மதிக்கப்படுகிறார்.  

விருது பெற்ற கலாமண்டலம் ராமன்கட்டி நாயர், கலாமண்டலம் பத்மநாபன் நாயர் மற்றும் கீஷ்படம் குமரன் நாயர் ஆகியோரின் சீடர் கோபி, ஷோரனூர் அருகே கேரள கலாமண்டலத்தில் பயிற்சி பெற்றார். அதற்கு முன்பு, அவர் ஒரு நையாண்டி கவிஞரான குஞ்சன் நம்பியாரின் பாடல்களுடன் தனி நடன வடிவமான ஒட்டம்துல்லலின் பயிற்சியாளராக ஒரு சுருக்கமான வாழ்க்கையைப் பெற்றார். அதைத் தொடர்ந்து கதகாலிக்கு அவர் துவக்கியது, கோத்தாசிராவுக்கு அருகிலுள்ள கூடல்லூர் மனாவில் (ஒரு உயர் சாதி நம்பூதிரி குடும்பத்தின் மாளிகை) தெக்கின்கட்டில் ராமுன்னி நாயர் என்ற முன்னணி குரு.  

1960 களில், கோபியின் ஆண் கதாநாயகன் பாத்திரங்கள் கோட்டக்கல் சிவராமனால் பூர்த்தி செய்யப்பட்டன. இவர் மேடையில் பெண் வேடங்களின் நிபுணராக பெயர் பெற்றார். இந்த இணை இன்னும் ஒன்றாக மேடையில் நிகழ்ச்சிகளை நிகழ்த்துகிறது. இருப்பினும் கோபி இப்போது ஒரு இளைய சகாவான மார்கி விஜயகுமார் உடன் பணிபுரிகிறார்.  

## திரைப்படத்தில்
வானப்பிரஸ்தம் போன்ற பல மலையாள திரைப்படங்களில் கோபி (கதகளி அலங்காரம் அல்லது உடைகள் இல்லாமல்) நடித்துள்ளார்.  

திரைப்படத் தயாரிப்பாளர் அடூர் கோபாலகிருஷ்ணன், கோபியை பற்றி *கலாமண்டலம் கோபி* என்ற பெயரில் ஆவணப்படத்தை தயாரித்தார். இந்த படம் 2000 ஆம் ஆண்டில் இந்தியாவின் சர்வதேச திரைப்பட விழாவிலும், இந்தியாவிலும், வெளிநாட்டிலும் நடந்த பிற விழாக்களிலும் காட்டப்பட்டது. பத்திரிகையாளர் மீனா (தாஸ்) நாராயண் 2010 இல் கோபி பற்றி ஒரு ஆவண புனைகதையை தயாரித்து இயக்கியுள்ளார். *மேக்கிங் ஆஃப் எ மேஸ்ட்ரோ* என்ற தலைப்பிலான ஆவணப்படம் சிறுவயது முதலே நாயரின் பரிணாமத்தை ஆராய்கிறது.
# வடக்கு பச்சையாறு அணை


**பச்சையாறு அணை**  
**பச்சையாறு அணை** என்பது திருநெல்வேலி மாவட்டத்தில், களக்காடு அருகே, மேற்கு தொடர்ச்சி மலையின் அடிவாரத்தில் அமைந்துள்ளது. பச்சையாற்றின் குறுக்கே கட்டப்பட்ட இந்த அணை 2004ஆம் ஆண்டு முதல் பொதுமக்களின் பயன்பாட்டுக்குத் திறக்கப்பட்டுள்ளது. அணையின் முழு கொள்ளளவு 50 அடியாகும், மற்றும் வடகிழக்கு பருவமழையின் போது அதிகப்படியான நீரளவு கிடைக்கிறது.  

**அணைக்கு செல்லும் வழிகள்:**  

- **மேல வடகரை** மற்றும் **மஞ்சுவிளை** வழியாக.செல்லலாம்.

### அமைப்பு மற்றும் கொள்ளளவு

- **அணையின் நீளம்**: 3110 மீட்டர்கள்.
- **மண் அணை மற்றும் கல்லணை**: 20.20 மீட்டர்கள் உயரத்தில்.
- **முழு கொள்ளளவு**: 442 மில்லியன் கனஅடி.
- **அணையின் அமைப்பு**: 2004 ஆம் ஆண்டு தொடங்கப்பட்டது.
- **கொள்ளளவு**: 50 அடிகள்.

இந்த அணை, 2009, 2014, 2015, 2019 மற்றும் 2020 ஆகிய ஆண்டுகளில் தனது 50 அடியளவைக் எட்டியது.  

### நீரியல் விவரங்கள்

- **அட்சரேகை**: 08°32'51.3" வட latitude.
- **தீா்க்கரேகை**: 77°31'09.5" கிழக்கு longitude.
- **நீர்வடியும் பரப்பு**: 35.09 சதுர கிலோமீட்டர்கள்.
- **நீர்பிடிப்பு பரப்பு**: 184.52 ஹெக்டேர்.
- **நீர்வளத்தின் கொள்ளளவு**: 12.506 மில்லியன் கனமீட்டர்கள் / 422 கிலோபாஸ் கியூப்.
- **மதகு எண்ணிக்கை / திறப்பின் அளவு**: 2 எண்ணம், 1.20 kP x 1.80 kP.
- **வழிந்தோடியின் வகை / நீளம்**: கட்டுபாடற்றது / 122.000 மீட்டர்கள்.
- **வழிந்தோடியின் வெளியேற்றும் திறன்**: 17,066 கனஅடி / வினாடிக்கு.

### பாசனவசதி
இந்த அணை மூலம் களக்காடு முதல் நாங்குநேரி வரை 100க்கும் மேற்பட்ட குளங்கள் மற்றும் சுமார் 10,000 ஏக்கர் விவசாய நிலங்களுக்கு நீர் வழங்கப்படுகிறது.  

### நீர்வரத்து
இந்த அணைக்கு நீர் தலையணை தேங்காய் உருளி ஊட்டுக்கால்வாய் மற்றும் கீரைக்காரன் கால்வாய் மூலமாக நேரடியாக வருகிறது.  

### அருகிலுள்ள கிராமங்கள்

- **மஞ்சுவிளை**
- **பத்தை**
- **மேல வடகரை**

பச்சையாறு அணை, இதன் அமைப்பு மற்றும் திறப்புகளுடன், பாசன தேவைகளைப் பூர்த்தி செய்ய மற்றும் சுற்றுச்சூழல் தேவைகளைச் சமாளிக்க முக்கிய பங்காற்றுகிறது.  
-
# காவுங்கல் சாத்துண்ணி பணிக்கர்



**காவுங்கல் சாத்துண்ணி பணிக்கர்** (ஆங்கிலம்:Kavungal Chathunni Panicker) இவர் ஒரு இந்திய பாரம்பரிய நடனக் கலைஞராக இருந்தார், கேரளாவின் பாரம்பரிய நடன வடிவமான கதகளியில் நிபுணரானார். இவர் கடுமையான பயிற்சி முறைகளுக்காகவும், அபிநயத்தின் வெளிப்படையான உடல் விளக்கத்திற்காகவும் குறிப்பிடப்பட்ட கதகளியின் காவுங்கல் பள்ளியின் (காவுங்கல் களரி) முதல்வராக இருந்தார் . இவர் நடன வடிவத்தில் புதுமைகளைக் கொண்டுவந்ததாக அறியப்படுகிறது, குறிப்பாக அலங்கார இயக்கங்களில் ( *கலசம்* ) , காவங்கல் பள்ளிக்கான இலக்கணம், ஆடைகளின் வளர்ச்சியில் இவரது பங்களிப்புகள் குறிப்பிடப்படுகின்றன. 1973 ஆம் ஆண்டில் சங்கீத நாடக அகாடமி விருதைப் பெற்றுள்ளார். பணிக்கர் மீண்டும் 2006 ஆம் ஆண்டில், இந்தியாவின் நான்காவது மிக உயர்ந்த விருதான பத்மஸ்ரீ வழங்கி இந்திய அரசாங்கத்தால் கௌரவிக்கப்பட்டார்.  

## சுயசரிதை
இவர் தென் இந்திய மாநிலமான கேரளாவின் திருச்சூர் மாவட்டத்தில் வடக்கஞ்சேரி அருகில் உள்ள ஒரு குக்கிராமத்தில் 1922இல் பிறந்தார். 1933 ஆம் ஆண்டில், தனது பதினோராவது வயதில், இவரது மாமாவான சங்கர பணிக்கரிடம் மூன்று ஆண்டுகள் கற்றார். பின்னர் கட்டம்பூர் கோபாலன் நாயரின் கீழ் கதகளி கற்கத் தொடங்கினார். இவரது முதல் அரங்கேற்றம் 1936 இல் 14 வயதில் இருந்தது.  

கேரளாவுக்குத் திரும்பிய பிறகு, கதகளிக்கு ஒரு பள்ளியைக் கண்டுபிடிக்க முயன்றார். ஆனால் அவருக்கு பக்கவாதம் ஏற்பட்டது.. எனவே இவரது முயற்சி பலனளிக்கவில்லை. இவர் 2007 ஆம் ஆண்டு நவம்பர் 29 ஆம் தேதி சொந்த கிராமமான திருச்சூர் அருகே எருமபெட்டியில் உள்ள ஒரு மருத்துவமனையில் மூன்று மாதங்கள் நீடித்திருந்த நோய்களால் இறந்தார். இவரது மனைவி, இவர்களது இரண்டு குழந்தைகள்  

## விருதுகளும் அங்கீகாரங்களும்
இவர் 1973 ஆம் ஆண்டில் இந்திய அரசிடமிருந்து சங்கீத நாடக அகாடமி விருதைப் பெற்றார். இதைத் தொடர்ந்து குஜராத் மாநில நாடக அகாடமி விருதும், கேரள கலாமண்டலம் சகஊழியம் வழங்கப்பட்டன. 2003 இல் கேரள சங்கீத நாடக அகாடமி சகஊழியம் வழங்கப்பட்டன. அடுத்த ஆண்டு 2004 ல், அவர் கேரள அரசு மூலம் கேரள மாநில கதகளி விருது பெற்றார் இந்தியாவின் முன்னாள் பிரதம மந்திரி ஜவகர்லால் நேரு அவர்களால் மோதிரம் மற்றும் பதக்கம் பணிக்கருக்கு வழங்கப்பட்டது. 2006 ஆம் ஆண்டில், இந்திய அரசாங்கம் இவருக்கு பத்மஸ்ரீ விருது வழங்கி கௌரவித்தது.
# டெல்லி குமார்



**டெல்லி குமார் ** (9 மே 1942) என்பவர் தமிழ்த் தொலைக்காட்சி மற்றும் திரைப்பட நடிகர் ஆவார். இவர் 1997ஆம் ஆண்டு முதல் பிரேமி, காசளவு நேசம் (1999), சித்தி (1999-2001), மெட்டி ஒலி (2002-2005), ஆனந்தம் (2003-2009), பொம்மலாட்டம் (2012-2016), தலையணைப் பூக்கள் (2016-2018) போன்ற பல தொலைக்காட்ச்சி தொடர்களில் பல வித்தியாசமான கதாபாத்திரங்களில் நடித்ததன் மூலம் புகழ் பெற்ற நடிகர் ஆனார்.  

இவர் டும் டும் டும் (2001), கன்னத்தில் முத்தமிட்டால் (2002), சிங்கம் (2010) போன்ற திரைப்படங்களிலும் நடித்துள்ளார் மற்றும் இவர் பிரபல நடிகர் அரவிந்த்சாமியின் தந்தை ஆவார்  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 1997 | நிம்மதி உங்கள் சாய்ஸ்- 2 | சன் தொலைக்காட்சி |  |
| --- | --- | --- | --- |
| 1999 | பிரேமி | சன், விஜய் தொலைக்காட்சி |  |
| காசளவு நேசம் | சுந்தரம் | சன், ராஜ் தொலைக்காட்சி |  |
| 1999-2001 | சித்தி | மகாலிங்கம் | சன் தொலைக்காட்சி |
| 2002-2005 | மெட்டி ஒலி | சிதம்பரம் |  |
| 2003-2005 | அண்ணாமலை |  |  |
| 2003 | கோபுர வாசல் |  |  |
| 2003-2009 | ஆனந்தம் | ஆர் கே |  |
| 2005-2007 | மலர்கள் |  |  |
| 2008-2009 | கோகுலத்தில் சீதை | கலைஞர் தொலைக்காட்சி |  |
| 2009-2011 | விளக்கு வச்ச நேரத்துலே |  |  |
| 2009-2010 | எங்கே பிராமணன் | ஜெயா தொலைக்காட்சி |  |
| 2010-2015 | முந்தானை முடிச்சு | கந்தசாமி | சன் தொலைக்காட்சி |
| 2012 | மை நேம் இஸ் மங்கம்மா | கே எம் ஆர் | ஜீ தமிழ் |
| 2012-2014 | புகுந்த வீடு | ராமநாதன் |  |
| பார்த்த ஞாபகம் இல்லையோ | கலைஞர் தொலைக்காட்சி |  |  |
| 2012-2016 | பொம்மலாட்டம் | சிதம்பரம் பெரியசாமி | சன் தொலைக்காட்சி |
| 2013-2014 | ரெங்கவிலாஸ் | ஜெயா தொலைக்காட்சி |  |
| 2016-2018 | தலையணைப் பூக்கள் | ராமநாதன் | ஜீ தமிழ் |
| 2017-2019 | மகாலட்சுமி | சுப்பிரமணி | சன் தொலைக்காட்சி |
| 2018–2020 | லட்சுமி ஸ்டோர்ஸ் | தில்லைநாதன் |  |
| 2019 – ஒளிபரப்பில் | பாண்டவர் இல்லம் | பெரிய சுந்தரம் | } |

## விருதுகள்
- 2012- சன் குடும்ப விருதுகள்: சாதனையாளர் விருது
- 2018- சிறந்த மாமனார்
# ஐதரோபுரோமிக் அமிலம்



**ஐதரோபுரோமிக் அமிலம்** *(Hydrobromic acid)* என்பது HBr என்ற மூலக்கூற்று வாய்ப்பாட்டால் விவரிக்கப்படும் ஒரு வலிமையான கனிம அமிலமாகும். ஈரணு மூலக்கூறான ஐதரசன் புரோமைடு நீரில் கரைப்பதனால் இந்த அமிலம் உருவாகிறது. நிறமற்றதாக்வும் அல்லது மங்கலான மஞ்சள் கலந்த நீர்மமாகவும் ஐதரோபுரோமிக் அமிலம் காணப்படுகிறது. நிலையாக ஐதரோபுரோமிக் அமிலத்தை கொதிக்க வைக்கும் போது 124.3 பாகை செல்சியசு வெப்பநிலையில் இது நீரிய கரைசலாகிறது. நிறையளவில் இக்கரைசலில் 47.6 சதவீதம் ஐதரசன் புரோமைடு காணப்படுகிறது. லிட்டருக்கு 8.89 மோல் அளவில் -9 என்ற காடித்தன்மை எண் மதிப்பை கொண்டு இருப்பதால் ஐதரோகுளோரிக் அமிலத்தை காட்டிலும் வலிமையான அமிலமாகவும் அதேவேளையில் ஐதரோ அயோடிக் அமிலத்தை காட்டிலும் குறைவான வலிமை கொண்டதாகவும் செயல்படுகிறது. அறியப்பட்டுள்ள வலிமையான கனிம அமிலங்களில் ஒன்று ஐதரோபுரோமிக் அமிலமாகும்.  
## பயன்கள்
ஐதரோபுரோமிக் அமிலம் முக்கியமாக கனிம புரோமைடுகளின் உற்பத்திக்கு பயன்படுத்தப்படுகிறது. குறிப்பாக துத்தநாகம், கால்சியம் மற்றும் சோடியம் ஆகியவற்றின் புரோமைடுகள். தயாரிப்பில் ஐதரோபுரோமிக் அமிலம் முக்கியப் பங்கு வகிக்கிறது. கரிம புரோமின் சேர்மங்கள் தயாரிப்பிலும் ஐதரோபுரோமிக் அமிலம் ஒரு பயனுள்ள வினையாக்கியாகப் பயன்படுத்தப்படுகிறது.. சில ஈத்தர்கள் ஐதரோபுரோமிக் அமிலத்தின் உதவியால் பிளக்கப்படுகின்றன. ஆல்கைலேற்ற வினைகளையும் சில தாதுக்களை பிரித்தெடுப்பதையும் இது ஊக்குவிக்கிறது. அல்லைல் புரோமைடு , டெட்ராபுரோமோபிசு(பீனால்) , புரோமோ அசிட்டிக் அமிலம் போன்றவை ஐதரோபுரோமிக் அமிலத்திலிருந்து தயாரிக்கப்படும் தொழில்துறை ரீதியாக குறிப்பிடத்தக்க கரிம சேர்மங்கள் ஆகும். கிட்டத்தட்ட தனித்துவமாக ஆல்கீன்களின் மார்கோவ்னிகோவ் ஐதரோ ஆலசனேற்ற வினைகளில் ஐதரோபுரோமிக் அமிலம் பங்கேற்கிறது.. இதன் விளைவாக உருவாகும் 1-புரோமோ ஆல்க்கேன்கள் பல்துறை ஆல்க்கைலேற்றும் முகவர்கள் ஆகும். இதனால் கொழுப்பு அமீன்கள் மற்றும் நான்கிணைய அம்மோனியம் உப்புகள் தோன்ற வழியுண்டாகிறது.  
## தயாரிப்பு
ஐதரோபுரோமிக் அமிலத்தை ஆய்வகத்தில் புரோமின், கந்தக டைஆக்சைடு மற்றும் நீர் ஆகியவற்றை பயன்படுத்தி தயாரிக்கலாம். பாசுபாரிக் அல்லது அசிட்டிக் அமிலம் போன்ற ஆக்சிசனேற்றாத அமிலங்களுடன் புரோமைடுகளை சேர்த்து சூடுபடுத்துவதன் மூலமும் இதைத் தயாரிக்கலாம்.  
மாற்றாக இந்த அமிலத்தை நீர்த்த (5.8 மோல் கந்தக அமிலம் மற்றும் பொட்டாசியம் புரோமைடு பயன்படுத்தி தயாரிக்கலாம்:  
:H<sub>2</sub>SO<sub>4</sub> + KBr → KHSO<sub>4</sub> + HBr  
அதிக செறிவூட்டப்பட்ட கந்தக அமிலத்தைப் பயன்படுத்துதல் அல்லது வினை கரைசலை 75 பாகை செல்சியசு வெப்பநிலைக்கு மேல் வெப்பமடைய அனுமதிப்பதால் ஐதரோபுரோமிக் அமிலம் புரோமின் வாயுவாக மாற்றமடைகிறது. பொட்டாசியம் பைசல்பேட்டை வடிகட்டி நீர் நீக்கம் செய்வதன் மூலம் கொதிநிலை மாறா நிலை (760 டோர் அழுத்தத்தில் 126 பாகை செல்சியசு வெப்பநிலை) வரை வாலை வட்டித்தலுக்கு உட்படுத்துவதன் மூலமும், 85 சதவீத புரோமின் வாயுவை பெற இயலும்.  
ஐதரோபுரோமிக் அமிலம் வணிக ரீதியாக பல்வேறு செறிவுகளிலும் தூய்மையிலும் விற்பனைக்குக் கிடைக்கிறது.
# தன்வந்திரி செவிலியர் கல்லூரி


**தன்வந்திரி செவிலியர் கல்லூரி**, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ளது.  

ஒரு தனியார் கல்லூரி. இக்கல்லூரி ஈரோடு நாமக்கல் மாவட்டம், தமிழ்நாட்டில் அமைந்துள்ளது  

## அறிமுகம்
இக்கல்லூரி 1992 ஆம் ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.  

## படிப்புகள்
இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# முகுந்த் வரதராஜன்



மேஜர் **முகுந்த் வரதராஜன்** ஏ.சி (*Mukund Varadarajan)*, இந்திய ராணுவத்தின் ராஜ்புத் ரெஜிமென்ட்டில் அதிகாரியாக இருந்தார். ஜம்மு-காஷ்மீரின் சோபியான் மாவட்டத்தில் நடந்த ஒரு மோதலில் மூன்று பயங்கரவாதிகளைக் கொன்றதற்காக, 2014 ஆம் ஆண்டில், இந்தியாவின் மிக உயர்ந்த அமைதிக்கால துணிச்சலான அசோகச் சக்கர விருது இவருக்கு மரணத்திற்குப் பின் வழங்கப்பட்டது.  

## தனிப்பட்ட வாழ்க்கை
மேஜர் முகுந்த் வரதராஜன், சென்னையை அடுத்த தாம்பரம் நகரில், ஆர். வரதராஜன் மற்றும் கீதாவுக்கு மகனாக, 1983ம் ஆண்டு ஏப்ரல் 12 அன்று பிறந்தார். இவரது தாத்தா இராகவா இவர்களுக்கு அஸ்ரேயா என்ற ஒரு மகள் மார்ச் 17, 2011 இல் பிறந்தார். முகுந்த், தனது இளங்கலை வணிகவியல் பட்டத்தை காஞ்சிபுரம் ஏனாத்தூரில் உள்ள ஸ்ரீ சந்திரசேகரேந்தரா சரஸ்வதி விஸ்வ மகாவித்யாலயாவில் பெற்றார். மேலும், தாம்பரத்திலுள்ள, சென்னை கிறித்துவக் கல்லூரியில், இதழியலில் ஒரு பட்டயப் படிப்பையும் முடித்தார்.  

## முந்தைய சேவை
முகுந்த் வரதராஜன், அதிகாரிகள் பயிற்சி அகாதமியின் முன்னாள் மாணவராக இருந்தார். பட்டம் பெற்ற பிறகு, 2006 ஆம் ஆண்டில் ராஜ்புத் ரெஜிமென்ட்டில் (22 ராஜ்புத்) லெப்டினெண்டாக நியமிக்கப்பட்டார். அவர் மத்திய பிரதேசத்தின் மோவ் நகரில் உள்ள காலாட்படை பள்ளியில் பணியாற்றினார். மேலும், லெபனானில் உள்ள ஐக்கிய நாடுகள் சபையின் தூதுக்குழுவின் ஒரு பகுதியாக இருந்து, அமைதி மற்றும் உலகளாவிய பாதுகாப்பு பயிற்சியையும் கற்றுக் கொண்டார். டிசம்பர் 2012 இல், அவர் ராஷ்டிரிய ரைஃபிள்ஸின் 44 வது பட்டாலியனில் ஜம்மு-காஷ்மீரின் சோபியான் மாவட்டத்தில் பணி அமர்த்தப்பட்டார்.  

## வீரமரணம்

ஏப்ரல் 25, 2014 அன்று, சோபியான் மாவட்டத்தில் உள்ள, பயங்கரவாதிகளின் பிடியில் இருந்த குவாசிபத்ரி கிராமத்தைச் சேர்ந்த சில குடும்பங்களை விடுவிக்க பயங்கரவாதத் தடுப்பு நடவடிக்கைக்கு முகுந்த் வரதராஜன் தலைமை தாங்கினார். இந்தத் தாக்குதலின் போது, இவரது குழு சுமார் 6 தனி பிரிவுகளாகப் பிரிந்து போராடியது. இருந்தும் எதிரிகளின் சக்தி வாய்ந்த குண்டு தாக்குதலில் அக்குழு தீக்கிரையானது. ஆனாலும், அக்குழுவின் அதிகாரியான இவர் விரைவாகச் செயல்பட்டு, 24 மணி நேரத்திற்கு முன்னர் தேர்தல் அதிகாரிகளைக் கொன்றதற்குக் காரணமான ஹிஸ்புல் முஜாஹிதீனின் அமைப்பைச் சேர்ந்த மூன்று பயங்கரவாதிகளையும் கொன்றார். இருப்பினும், தாக்குதலின் போது இவர் படுகாயமடைந்து சிகிசைக்காக வெளியேற்றப்பட்டார். ஆனால், உடலில் ஏற்பட்ட பல காயங்கள் காரணமாக இவர் வீர மரணம் அடைந்தார்.  

இந்த நடவடிக்கையின் போது, இவர் செய்த துணிச்சலான செயல்களுக்காக, "கடமையின் அழைப்புக்கு அப்பாற்பட்ட வீரம் காட்டியதற்காக", 2014 ஆம் ஆண்டில் இந்தியாவின் மிக உயர்ந்த அமைதிக்கால துணிச்சலுக்கான விருதான அசோக சக்கரம் விருது, இவருக்கு மரணத்திற்குப் பின் வழங்கப்பட்டது. "மோதலின் போது, தனது உயிர்த் தியாகத்திற்கு முன் மேஜர் முகுந்த் வெளிப்படுத்திய மிகச்சிறந்த தலைமைத்துவ திறன், துணிச்சல், உடனடி திட்டமிடல் ஆகியன இசுபுல் முசாகிதின் அமைப்பின் உயர்மட்ட தீவிரவாதிகள் மூவரை ஒழித்துக்கட்டும் போது உச்சமடைந்தது போற்றுதற்குரியது .." என்று இந்திய அரசு விருது வழங்கும்போது மேற்கோள் காட்டியது. முகுந்த் வரதராஜன், தமிழ்நாட்டில், அசோக சக்கர விருது பெற்ற நான்காவது மனிதராகக் குறிப்பிடப்படுகிறார்.
# விமலா மேனன்


**விமலா மேனன்** (Vimala Menon) , கலாமண்டலம் விமலா மேனன் என்று பிரபலமாக அறியப்படும் இவர் ஒரு இந்திய நடன ஆசிரியரும், கேரளாவைச் சேர்ந்த மோகினியாட்டத்தில் நிபுணருமாவார். மேலும் இவர் திருவனந்தபுரத்தில் கேரள நாட்டிய அகாதமியின் நிறுவனராகவும், அதன் இயக்குனராகவும் உள்ளார். விமலா சுமார் 5000 மாணவர்களுக்கு கற்பித்திருக்கிறார். இன்னும் 50 ஆண்டுகளாக தனது வெற்றிகரமான கற்பித்தல் வாழ்க்கையைத் தொடர்கிறார். விமலா மோகினியாட்டத்தின் வடிவங்கள் மற்றும் பாணிகள் குறித்து பல புதுமையான யோசனைகளை முன்வைத்துள்ளார். 1200 நடனக் கலைஞர்களைக் கொண்ட மோகினியாட்டத்தின் நிகழ்ச்சியைப் பயிற்றுவித்ததற்காக விமலா தனது பெயரை கின்னஸ் புத்தகத்தில் பதிவு செய்துள்ளார். விமலா மேலும் பல விருதுகளையும் பெற்றுள்ளார். 1991 இல் கேரளா சங்கீதா நாடக அகாதமி விருது மற்றும் இந்திய பாரம்பரிய நடனத்தில் இவரது பங்களிப்புக்காக 2006 இல் கேந்திர சங்கீத நாடக அகாடமி விருது வழங்கப்பட்டது.  

## ஆரம்பகால வாழ்க்கை மற்றும் கல்வி
திரிச்சூர் மாவட்டம், இரிஞ்ஞாலகுடாவில் உள்ள ஒரு கிராமத்தில் விமலா ஒரு வசதியான குடும்பத்தில் பிறந்தார். கட்டிடப்பொறியியலாளர் எஸ். கே. கிருஷ்ணன் நாயர் மற்றும் விசாலட்சி அம்மா ஆகியோருக்கு பிறந்த ஏழு குழந்தைகளில் இவர் இரண்டாவது குழந்தையாவார். விமலா தனது ஆரம்ப நடனப் பாடங்களை திருப்பூணித்துறை விஜய பானுவிடம் கற்றுக்கொண்டார். எம். ஆர். மதுசுதனன் நாயரின் கீழ் கர்நாடக இசையிலும் தனது பயிற்சியைப் பெற்றார். பள்ளி கல்வியை முடித்த பின்னர், 1960 இல் நடனத்தில் நான்கு ஆண்டு சான்றிதழ் படிப்புக்காக கேரள கலாமண்டலத்தில் சேர்ந்தார். கலாமண்டலத்தில், பழையனூர் சின்னம்மு அம்மா மற்றும் கலாமண்டலம் சத்தியபாமா ஆகியோரின் கீழ் மோகினியாட்டத்தில் பயிற்சி பெற்றார். அவர் தஞ்சாவூர் பாஸ்கர இராவின் கீழ் பாரத நாட்டியமும் படித்தார்.  

## சொந்த வாழ்க்கை
நெய்வேலி பழுப்பு நிலக்கரி நிறுவனத்தின் ஜவகர் பள்ளியில் நடன ஆசிரியராக பணிபுரிந்தபோது, விஸ்வநாத மேனனை மணந்தார். 1966இல் நடந்த திருமணத்திற்குப் பிறகு, பூட்டான் அரசாங்கத்தில் அதிகாரியாக இருந்த தனது கணவருடன் இவர் பூட்டானில் வசித்தார். இவருக்கு வினோத் என்ற ஒரு மகனும் மற்றும் விந்துஜா மேனன் என்ற ஒரு மகளும் இருக்கின்றனர். இவர்கள் இருவரும் பவித்ரம், என்ஜான் கந்தர்வன் போன்ற பல மலையாளப் படங்களில் நடித்துள்ளனர்.  

பூட்டானில் தங்கியிருந்தபோது, விமலா பூட்டான் அரசுப் பள்ளியில் நடனம் கற்றுக் கொடுத்தார். மேலும், பல இடங்களில் தென்னிந்திய பாரம்பரிய நடனத்தையும் நிகழ்த்தினார்.